16. juli: Storkamp mod Liverpool FC

Den sidste testkamp for Brøndby IF inden sæsonstart 2014/2015 bliver lidt af et brag.

Onsdag den 16. juli kl. 18 kommer den engelske storklub Liverpool FC nemlig forbi Brøndby Stadion til en testkamp, som samtidig markerer Brøndby IF’s 50-års jubilæum.

Sportsdirektør Per Rud udtaler:

- Vi ser frem til at byde Liverpool FC velkommen til Brøndby. Liverpool FC er en af verdens største og mest populære klubber, og vi håber, at rigtig mange af Brøndby IF’s fans – samt Liverpool-fans i Danmark og resten af Skandinavien – vil tage del i denne unikke oplevelse på Brøndby Stadion.

- Liverpool FC spiller en vigtig rolle i vores klubhistorie, og træningskampen er derfor en perfekt lejlighed til at markere Brøndby IF’s 50-års jubilæum. Samtidig er det en fantastisk sidste test for vores trup frem mod Superligastarten.

Billy Hogan, der er Chief Commerical Officer i Liverpool FC, udtaler:

- Liverpool FC har en stor tilhængerskare i Skandinavien og særligt i Danmark. Så det er rigtig spændende for os at få muligheden for at bringe klubben tættere på vores fans via denne venskabskamp mod det største hold i landet.

En særlig plads i historien